I øst starter broen ved Rossåstunnelens vestre munning, før broen fortsetter over Lyngdalen og elven Lygna. Deretter fortsetter den 300 meter lange broen til Kålåstunnelens østre munning. Broen blir en del av Europavei 39 og erstatter en kronglete og ulykkesutsatt strekning gjennom Lyngdal med nedsatt fartsgrense, stedvis bebyggelse nær veien og flere krappe svinger. Broen og resten av strekningen åpner etter planen sommeren 2025.